Sydney Morning Herald tirraporta li l-pulizija Awstraljana xlew raġel li f’Sydney, li wettaq att indiċenti fuq Sarah Hyland, l-attriċi ewlenija tas-sensiela televiżiva Amerikana  “Modern Family”. L-atturi u l-attriċi tas-sensiela waslu Sydney dil-ġimgħa biex jiġbdu episodju fl-Awstralja. Hyland, li għandha 23 sena, kienet f’riċeviment meta allegatament ir-raġel li talabha tieħu ritratt miegħu u waqt li għannaqha ħa l-opportunità u missilha sidirha. Hija mill-ewwel irrapurtatu lill-gwardi tas-siġurtà li tawh f’idejn il-pulizija li min-naħa tagħhom xlew b’indiċenza. Huwa jista’ jeħel sa ħames snin ħabs. Ir-raġel, li ismu ma xxandarx, ingħata l-libertà proviżorja u se jerġa’ jidher il-qorti fl-14 ta’ Marzu.